Document ID: /fineweb-2-swissfilter-quality_10-filterrobots/filtered/01798.jsonl.gz/16

ihr hend beidi nöd unrecht. die stange womer gseht, isch es seil bzw. es rohr us kohlestoffnanoröhrli, wo d'plattform i 2000km höchi stabilisiert, de transport vo persone und material ermöglichet und energie zue (methan vo de oberflächi) und abfühert (strom us de kollektore). usserdem chamer döt de "longest bungeejump in solar systemTM" mache, wo 5h 23min goht (aber dä mars zieht au nöd priv wie d'erde).
idrücklich sind au folgendi sache:
dä ussichtspunkt ufem sogenannte träger (ebe dem rohr). döt chammer zwor, wie uf alli "balkön" nur mitem raumazug use, aber mer het i de nacht die brutälscht sicht uf de sternehimmel und d'mönd.
da rechts i de mitti, wo usgseht wie e teflonpfanne, isch jo d'kommunikationsschüssle fürd verbindig mit de erde (also eini devo. wenn d'platform kei sichtkontakt het, wöl sich de mars trüllt, denn wird da signal über leitige ufem bode a diejenig platform groutet, wo denn halt gad sichtkontatk het.); s'prive dra isch, dasses die gad ersetzt hend, und wamer do gsehnd isch die neuscht version miteme durchsatz vo 42 PBit/s.
au läss sind die runde bölleli, d'bars und freizitlokalitäte. nebed de mannschafts- und hauptlebensrüüm, wo jo im (vo de iwohner so gnannte) "stängel" underbrocht sind, also im rohr, gits jo no de oval schwarz hangar mit de maschinezentrale, wo alli kollektore-einheite stüret. wöll da ebe so abgschiede isch vom alltag im stängel, hend sich findigi privati investore die "bölle", wie's ebe gnennt werded, wo früehner als methanspeicher dient hend, ufkauft und freizit-glump inegstellt.
wenn mo da ding wör ufem mars baue, wör dä mars denn nöd mit unwucht trülle? i denke sonen komplex (schätzigswis 3000km lang und breit 2000km höch) hät so ä brutals gwicht dases dä mars us dä umlaufbahn wörft...
i weis scho wies dä cedi gmeint hät, so ä geostationäri plattform wo über "nanoröhrli" mit äm mars verbunde isch. lässer wör aber wenn das gebäude so gross isch dases vonelai bis id mars'sche umlaufbahn lueget.